[{"text_idx": "#000004", "text": "Rohepo\u0308o\u0308rdele toetuse kasvatamiseks tuleb esmalt illustreerida vo\u0303it ja kasu, seda vo\u0303imalikult individuaalsel ja inimesi vahetult puudutaval tasandil, kirjutab Po\u0303im Kama."}, {"text_idx": "#000005", "text": "Arenguseire hiljutisel rohekonverentsil ku\u0308siti panelistidelt, kas nad usuvad rohepo\u0308o\u0308rde puhul pigem tehnoloogiatesse vo\u0303i kasinusse. Et vastuseid oli nii- ja naasuguseid, to\u0303estab ku\u0308simuse kaalu: usk on argument."}, {"text_idx": "#000007", "text": "Rohepo\u0308o\u0308rde ka\u0308igus ra\u0308a\u0308gitakse u\u0308ha enam o\u0303iglasest u\u0308leminekust ning u\u0308hiskonnagruppide kaasatusest vo\u0303i ko\u0303rvaleja\u0308etusest, kuid praegu veel enneko\u0303ike regionaalses, tehnoloogilises ja majanduslikus vo\u0303tmes. Usun, et peame selle ko\u0303rval samavo\u0303rd tegelema ko\u0303rvaleja\u0308etusega infos, teadmistes, usalduses, arusaamises ja omaksvo\u0303tus."}, {"text_idx": "#000008", "text": "Suhtumine ja hoiakud so\u0303ltuvad usust, usk omakorda inforuumist, sellest, milline teave on ka\u0308ttesaadav ning kas me usaldame seda. Enamgi veel: kas asi on meie jaoks arusaadav, na\u0308ib see mo\u0303istlik ja kasulik? Info ku\u0308llusest ja selle samaaegsest kapseldumisest po\u0303hjustatud ko\u0303lakodade ning tunnelna\u0308gemise probleem mo\u0303jutab rohepo\u0308o\u0308ret ta\u0308pselt samamoodi, nagu ko\u0303iki teisi u\u0308hiskondlikke protsesse."}, {"text_idx": "#000009", "text": "Asjakohane ja teaduspo\u0303hine informatsioon on koondunud suhteliselt va\u0308ikese grupi ekspertide ja otsustajate ka\u0308tte, kuid ei jo\u0303ua arusaadaval kujul suurema osani elanikkonnast. U\u0308hiskonnas ei ole laiapindset mo\u0303istmist, mida rohepo\u0308o\u0308re endast kujutab, mida selleks teha kavatsetakse ning miks see on vajalik ja kasulik."}, {"text_idx": "#000010", "text": "Pigem on rohepo\u0308o\u0308rdest kujunenud silt vo\u0303i loosung, mida iga huvigrupp oma agendast la\u0308htuvalt sisustab. Nagu Bill Gates on o\u0308elnud, ei takerdu muutused mitte hoolimatuse, vaid liigse keerukuse taha. Ning rohepo\u0308o\u0308rde kontseptsioon on lihtsalt liiga keeruline, et inimesed sellest aru saaksid. Info rohkus ja selle sagedane vastuka\u0308ivus, mo\u0303nel puhul koguni sihilik eksitamine ning manipulatsioon, tekitavad segadust ja suurendavad usaldamatust."}, {"text_idx": "#000011", "text": "Muutuste elluviijad, olgu tegemist poliitikate kujundajate, teadlaste ja arendajate, ettevo\u0303tjate vo\u0303i kohalike omavalitsustega, ei tegutse isolatsioonis vo\u0303i laboritingimustes, nende edu so\u0303ltub u\u0308mbritseva u\u0308hiskondliku, poliitilise ja majandusliku o\u0308kosu\u0308steemi toest. Toetuse puudumine, negatiivne avalik arvamus vo\u0303i ebapiisav mo\u0303istmine pidurdavad arengut ning muudavad oluliste otsuste langetamise keerulisemaks."}, {"text_idx": "#000012", "text": "\"Peame to\u0303stma inimeste teadlikkust, varustades neid arusaadava, paikapidava ja ku\u0308llaldase informatsiooniga.\""}, {"text_idx": "#000013", "text": "Seeto\u0303ttu on oluline to\u0303sta tehnoloogiate ja poliitikate ko\u0303rval rohepo\u0308o\u0308rde fookusesse ka aus, selge ja segadust va\u0308hendav kommunikatsioon. Peame to\u0303stma inimeste teadlikkust, varustades neid arusaadava, paikapidava ja ku\u0308llaldase informatsiooniga ning pu\u0308u\u0308dlema va\u0308a\u0308rinfo asendamise poole. Vastasel juhul takerduvad muutused mo\u0303istmatuse vo\u0303i usaldamatuse barja\u0308a\u0308ri taha. Lu\u0308hidalt, usu puudumisse."}, {"text_idx": "#000014", "text": "Kuidas hinnata, kas kommunikatsioon on piisav ja toimib? Enneko\u0303ike tuleb ku\u0308sida, kas vajalik info jo\u0303uab ja\u0308rjepidevalt ja arusaadavas vormis piisava hulga inimesteni. Vo\u0303i oleme olukorras, kus rohepo\u0308o\u0308rdega seotud ku\u0308simustest va\u0308hegi adekvaatse pildi loomiseks tuleb igau\u0308hel omapoolseid pingutusi teha, st sihilikult teavet otsida, hinnata selle usaldusva\u0308a\u0308rsust, vo\u0303rrelda teiste allikatega jne."}, {"text_idx": "#000015", "text": "Mo\u0303istagi on see teine variant liiga keeruline. Va\u0308he on neid, kes a\u0308rkaksid hommikul mo\u0303ttega, et vot, ta\u0308na teen selle rohepo\u0308o\u0308rde teema endale viimaks selgeks, ja hakkavad siis infot otsima. Kuni pidevat, piisavat, asjakohast ja arusaadavat teavet napib, tuleb leppida, et valdavalt tuginevad rohepo\u0308o\u0308ret puudutavad arvamused ja suhtumine uudistele, mis u\u0308ldisest infomu\u0308rast la\u0308bi murda suudavad. Ehk siis tunnetus, et rohepo\u0308o\u0308re on midagi, milleks oleme kohustatud, sest EL no\u0303uab. Ning muidugi uudised bu\u0308rokraatlikest kurioosumitest."}, {"text_idx": "#000016", "text": "Rohepo\u0308o\u0308rdele toetuse kasvatamiseks tuleb esmalt illustreerida vo\u0303it ja kasu, seda vo\u0303imalikult individuaalsel ja inimesi vahetult puudutaval tasandil. Pidades seejuures meeles, et kliimamuutustega vo\u0303itlemine, elurikkuse sa\u0308ilitamine ja taastamine vms argumendid vo\u0303ivad ja\u0308a\u0308da liiga kaugeks ja abstraktseks. Eriti, kui nendega ka\u0308ib kaasas u\u0308leskutse kasinusele ehk oma harjumuste muutmisele ja tarbimise piiramisele."}, {"text_idx": "#000017", "text": "Veenev argument vo\u0303ib peituda hoopis majanduses ja jo\u0303ukuse kasvatamises. Nagu Arenguseire Keskuse juhataja Tea Danilov selle so\u0303nastas, siis \"Laiem u\u0308hiskondlik omaksvo\u0303tt saab saabuda siis, kui oleme va\u0308lja mo\u0303elnud, kuidas teha rohepo\u0308o\u0308ret nii, et Eesti u\u0308hiskond ja majandus sellest vo\u0303idaks, mitte ei kaotaks.\""}, {"text_idx": "#000018", "text": "Roheinvesteeringutel on otsene ja mo\u0303o\u0303detav positiivne majandusmo\u0303ju. Raha juba eelistab rohelist, aina enam pakutakse rohelisi pensioni- ja investeerimisfonde, rohelisi laene jms finantsinstrumente. Keskkonnamo\u0303jude va\u0308hendamine on argumendiks nii tarbijatele, investoritele kui partneritele ning see trend ainult su\u0308veneb."}, {"text_idx": "#000019", "text": "Arenguseire Keskuse hiljutise raporti po\u0303hjal peituvad Eesti suurimad vo\u0303imalused rohetehnoloogiate arendamises ja mu\u0308u\u0308gis va\u0308listurgudel. Seega so\u0303ltub nii Eesti riigi kui ka majanduse konkurentsivo\u0303ime otseselt meie edust rohepoliitikate ja -tehnoloogiate ellu rakendamisel."}, {"text_idx": "#000020", "text": "Lisaks avalikule sektorile seisab roheva\u0308idete ja kommunikatsiooni korrastamine ees ka ettevo\u0303tjatel. Keskkonnaso\u0303bralikkus on mu\u0308u\u0308giargument, kuid va\u0308ited peavad olema to\u0303esed ja to\u0303estatavad. Kuna \"EL-is on u\u0308le poole va\u0308idetest (53,3%) toodete keskkonnaomaduste kohta ebama\u0308a\u0308rased, eksitavad vo\u0303i alusetud ning 40% va\u0308idetest ei ole po\u0303hjendatud,\" on Euroopa Komisjon algatanud roheva\u0308idete direktiivi eelno\u0303u, mille rakendamisega soovitakse to\u0303sta keskkonnava\u0308idete usaldusva\u0308a\u0308rsust."}, {"text_idx": "#000022", "text": "Riik saab eeskujuks olla ja teed na\u0308idata. Kui seni on riigisektori rohekommunikatsioon olnud ebau\u0308htlane ja ja\u0308rjepidevusetu ning ministeeriumite ja asutuste vahel killustunud, annab to\u0308o\u0308s olev kliimaseadus impulsi nii kommunikatsiooni korrastamiseks kui ka kesksete kommunikatsiooniprintsiipide so\u0303nastamiseks."}, {"text_idx": "#000023", "text": "Ootust, et kliimaseadusega kaasneks selge kommunikatsioon, selgitus po\u0303hjustest, eesma\u0308rkidest ja mo\u0303judest, on va\u0308ljendanud ka erasektor. Nagu To\u0308o\u0308andjate Keskliidu volikogu esinaine Kai Realo kirjutas, langeb \"lo\u0303viosa kohustustest ettevo\u0303tjaile, kuid tegelikult peab u\u0308hiskond tervikuna olema no\u0303us rohepo\u0308o\u0308rdeks pingutama.\"."}, {"text_idx": "#000024", "text": "Uus kliimaseadus annab nii avalikule kui ka erasektorile vo\u0303imaluse, mida ei tohi ja\u0308tta kasutamata. Kliimaeesma\u0308rkide saavutamiseks seatud ajaraamid on u\u0308linapid ning ilma laiapindse u\u0308hiskondliku toetuseta pole neid vo\u0303imalik saavutada."}, {"text_idx": "#000025", "text": "Keit Kasemets: kliimaseadus raamistab enamiku eesootavatest muutustest"}, {"text_idx": "#000026", "text": "Anu-Liis Aunroos: kui kasv lo\u0303peb?"}, {"text_idx": "#000028", "text": "U\u0308lle Jaakma: po\u0303llumajandusel on aeg taas popiks muutuda"}, {"text_idx": "#000029", "text": "O\u0303iglase u\u0308lemineku fondist on toetust saanud vaid kaks ettevo\u0303tet"}, {"text_idx": "#000031", "text": "Ilona Tamm: keskkonnakaitsest rahulikult ja skeptiliselt"}, {"text_idx": "#000033", "text": "Kliimaministeeriumi seitsmest asekantslerist viie kohale tuleb konkurss"}, {"text_idx": "#000034", "text": "Jaano Haidla: lisaka\u0308ik valitsuse roheplaanile"}, {"text_idx": "#000036", "text": "Kliimaminister valis teadusno\u0303unikuks Aveliina Helmi"}, {"text_idx": "#000037", "text": "Tselluloositehast rajada sooviv VKG tegi sobiva asukoha eelvaliku"}, {"text_idx": "#000038", "text": "Meretuuleparkide ehitamine annab to\u0308o\u0308d juurde ka laevaehitajatele"}, {"text_idx": "#000040", "text": "EL-i teaduskoda soovitas 2040. aastaks va\u0308hendada heitmeid 90 protsenti"}, {"text_idx": "#000041", "text": "Riikliku kliimakava uuendused valmistavad saadikutele muret"}, {"text_idx": "#000042", "text": "Kai Realo: rohepo\u0308o\u0308re on Eestile nii paratamatus kui ka vo\u0303imalus"}, {"text_idx": "#000043", "text": "Erik Gamzejev: valitsus ei tohi to\u0308o\u0308stuse languse suhtes u\u0308ksko\u0303ikseks ja\u0308a\u0308da"}, {"text_idx": "#000047", "text": "ERR Bru\u0308sselis: miks ei suuda EL u\u0308le saada ta\u0308htsate maavarade so\u0303ltuvusest?"}, {"text_idx": "#000049", "text": "Aimar Ventsel: vene pealiku a\u0308mber"}, {"text_idx": "#000054", "text": "Kaarel Tarand: ku\u0308lmasurm ei kohuta"}, {"text_idx": "#000063", "text": "Rausberg ku\u0308mne naiskonnaga hooajast: loodame, et see ei ja\u0308a\u0308 viimaseks"}, {"text_idx": "#000065", "text": "Laupa\u0308ev toob tuult ja vhma"}, {"text_idx": "#000067", "text": "Eesti esimene mehitamata teaduslaev oskab iseseisvalt navigeerida"}, {"text_idx": "#000071", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000072", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]